28 Saa afe no ara mu, Yuda hene Sedekia+ ahenni no mfiase, afe a ɛto so anan, bosome a ɛto so anum no, Asor ba odiyifo Hanania a ofi Gibeon+ no ka kyerɛɛ me wɔ asɔfo no ne ɔman no nyinaa anim wɔ Yehowa fi hɔ sɛ:2 “Nea asafo Yehowa, Israel Nyankopɔn no aka ni, ‘Mebubu Babilon hene kɔndua no mu.+3 Akyɛ ara ne mfe* abien, mɛsan de Yehowa fi nneɛma a Babilon hene Nebukadnesar de fi ha kɔɔ Babilon no nyinaa aba ha bio.’”+4 “‘Na mɛsan de Yehoiakim+ ba Yekonia+ a ɔyɛ Yuda hene ne Yudafo a wotuu wɔn ase kɔɔ Babilon no nyinaa aba ha bio,’+ Yehowa asɛm ni, ‘efisɛ mebubu Babilon hene kɔndua no mu.’”5 Ɛnna odiyifo Yeremia kaa asɛm yi kyerɛɛ odiyifo Hanania wɔ asɔfo no ne ɔmanfo a wogyinagyina Yehowa fi hɔ no nyinaa anim.6 Odiyifo Yeremia kae sɛ: “Amen!* Yehowa nyɛ saa! Nsɛm a wode ahyɛ nkɔm sɛ wɔbɛsan de Yehowa fi nneɛma no ne wɔn a wotuu wɔn ase kɔe no nyinaa afi Babilon aba ha no, Yehowa mma ɛmmra mu!7 Nanso mepa wo kyɛw, tie asɛm a mereka wɔ w’asom ne ɔman yi nyinaa asom yi.8 Tete no, adiyifo a wodii me ne wo nyinaa kan no hyɛɛ nsaase pii ne ahenni akɛse ho nkɔm sɛ ɔko ne mmusu ne nsanyare a edi awu bɛba wɔn so.9 Sɛ odiyifo bi hyɛ asomdwoe ho nkɔm, na sɛ saa odiyifo no nsɛm ba mu a, ɛnde obiara behu sɛ Yehowa na ɔsomaa saa odiyifo no ampa.”10 Ɛnna odiyifo Hanania yii kɔndua no fii odiyifo Yeremia kɔn ho, na obubuu mu.+11 Na Hanania kae wɔ ɔman no nyinaa anim sɛ: “Nea Yehowa aka ni, ‘Saa na mebubu Babilon hene Nebukadnesar kɔndua no afi aman nyinaa kɔn ho; akyɛ ara ne mfe abien.’”+ Ɛnna odiyifo Yeremia siim kɔɔ ne kwan.12 Bere a odiyifo Hanania yii kɔndua no fii odiyifo Yeremia kɔn ho bubuu mu wiei no, Yehowa asɛm yi baa Yeremia nkyɛn sɛ:13 “Kɔ na kɔka kyerɛ Hanania sɛ, ‘Nea Yehowa aka ni: “Dua kɔndua na woabubu mu;+ dade kɔndua na wobɛyɛ asi ananmu.”14 Na nea asafo Yehowa, Israel Nyankopɔn no aka ni: “Mede dade kɔndua bɛto aman yi nyinaa kɔn ho ama wɔasom Babilon hene Nebukadnesar, na wɔbɛsom no.+ Wuram mmoa mpo, mede wɔn bɛma no.”’”+15 Na odiyifo Yeremia ka kyerɛɛ odiyifo Hanania+ sɛ: “O Hanania, mepa wo kyɛw, tie! Yehowa nsomaa wo, nanso woama ɔman yi de wɔn ho ato asɛm a ɛyɛ atoro so.+16 Enti nea Yehowa aka ni, ‘Hwɛ! Mereyi wo afi asaase so. Afe yi, wubewu, efisɛ woahyɛ nkurɔfo nkuran sɛ wɔntew atua ntia Yehowa.’”+17 Enti odiyifo Hanania wui saa afe no ara mu, bosome a ɛto so ason no mu.
twi_Latn